cyanic-selkie/wikianc huggingface dataset:
মেরুস্থ হিমছত্র
এক্ষেত্রে মেরুস্থ হিমছত্র হিসেবে অন্তর্ভুক্ত হওয়ার জন্য বরফের আকার কিংবা গঠন নিয়ে কোনো বাধ্যবাধকতা নেই, পাশাপাশি এর ভৌগোলিক অবস্থানের ব্যাপারেও কোনো বিশেষ শর্ত নেই, তবে মেরুস্থ হিমছত্রকে অবশ্যই মেরু অঞ্চলে অবস্থিত কঠিন পদার্থের বস্তু হতে হবে।
ইয়াকুত খান
কাসিম ইয়াকুত খান ছিলেন একজন নৌ অ্যাডমিরাল এবং জাঞ্জিরা ফোর্টের প্রশাসক যিনি প্রথমে বিজাপুর সালতানাতের অধীনে এবং পরে মুঘল সাম্রাজ্যের অধীনে দায়িত্ব পালন করেছিলেন। তিনি ইয়াকুত শেখজি, ইয়াকুব খান এবং সিদি ইয়াকুব নামেও পরিচিত ছিলেন।
পরিবার
তিনি একটি হিন্দু কোলি পরিবারে জন্মগ্রহণ করেছিলেন, যেটি ছিল গুহাগড়ের পাতিল। তিনি অল্প বয়সে অপহৃত হন বা জেলে যান এবং পরে সিদি মুসলিম পরিবারে বেড়ে ওঠেন। সেখানে তিনি ইসলামে ধর্মান্তরিত হন এবং কাসিম খান হিসাবে তার নতুন নাম পান এবং মুঘল নৌবাহিনীর অ্যাডমিরাল হওয়ার পরে মুঘল সম্রাট আওরঙ্গজেব আলমগীর তাকে ইয়াকুত খান উপাধি দেন।
জীবন
১৬৭২ সালের অক্টোবরে খান বোম্বের সাতটি দ্বীপে প্রবেশ করেন এবং মারাঠাদের উপর আক্রমণ করেন; যাদের সাথে তারা যুদ্ধে লিপ্ত ছিলেন। খান পরের বছর ১০ অক্টোবর ১৬৭৩ তারিখে পেন এবং নাগোথানে শহরগুলিকে ধ্বংস করার পর ফিরে আসেন।
ইয়াকুত খান, সিদি খারিয়াত খান এবং সিদি সম্বলের সাথে, এর আগে চাউলে সম্ভাজির রেখে যাওয়া মারাঠাদের হাত থেকে পর্তুগিজদের রক্ষা করেছিলেন। এর ফলে তারা অন্যত্র উত্তেজনাপূর্ণ রাজনৈতিক আবহাওয়া বিরাজমান থাকার পরও একটি সৌহার্দ্যপূর্ণ সম্পর্ক উপভোগ করেছিলেন।
১৬৮৯ সালে মুঘল সম্রাট আওরঙ্গজেব খানকে ১৬৮৬ সালের (ইঙ্গ-মুঘল যুদ্ধ) সুরাটের দিকে রওনা হওয়ার পরে তৃতীয়বারের মতো বোম্বে আক্রমণ করার নির্দেশ দেন। ১৬৮৯ সালের এপ্রিল মাসে সিদি ইয়াকুবের নেতৃত্বে জাঞ্জিরা থেকে শক্তিশালী মুঘল নৌবহর এবং ম্যাপিলা ও আবিসিনিয়ানদের দ্বারা দক্ষিণে ব্রিটিশ দুর্গ অবরোধ করে।
এক বছর প্রতিরোধের পর ইংরেজরা আত্মসমর্পণ করে এবং ১৬৯০ সালে ব্রিটিশ গভর্নর স্যার জন চাইল্ড আওরঙ্গজেবের কাছে আবেদন করেন। ১৬৯০ সালের ফেব্রুয়ারিতে মুঘলরা ১৫০,০০০ রুপি (২০০৮ রূপান্তর হারে এক বিলিয়ন মার্কিন ডলারের বেশি) এবং চাইল্ডের বরখাস্তের বিনিময়ে আক্রমণ থামাতে সম্মত হয়। ১৬৯০ সালে চাইল্ডের অকালমৃত্যুর ফলে তিনি বরখাস্ত হওয়ার অসম্মান থেকে রক্ষা পান।
চুক্তিতে ক্ষুব্ধ হয়ে তিনি ৮ জুন ১৬৯০ সালে মাজাগাঁও দুর্গ ধ্বংস করার পর তার বাহিনী প্রত্যাহার করেন।
পরবর্তীতে গঞ্জ-ই-সাওয়াই এবং অন্যান্য মুঘল জাহাজ জলদস্যু হেনরি এভরি এবং টমাস টিউ দ্বারা বন্দী হয়। গ্যারিসনকে সাধারণ ক্ষমা করার পরে মারাঠা দুর্গগুলির একটি দখল করা হয়েছিল। আটককৃতদের হত্যা করা হয়।
খান ১৭৩৩ সালে মারা যান।
নন্দীবরম গুড়ুবাঞ্চেরি
নন্দীবরম গুড়ুবাঞ্চেরি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত এটি একটি পঞ্চায়েত শহর বা নগরপঞ্চায়েত৷ ২০০১ খ্রিস্টাব্দের জনগণনা অনুসারে এর জনসংখ্যা ছিলো ২৭,৩৮৬ জন৷ বর্তমানে শহরটিতে রয়েছে ১৮ টি ওয়ার্ড৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী নন্দীবরম গুড়ুবাঞ্চেরির মোট জনসংখ্যা ৪৪,০৯৮ জন, যেখানে ২২,২৬৪ জন পুরু ও ২১,৮৩৪ জন নারী৷ অর্থাৎ প্রতিহাজার পুরুষে ৯৮১ জন নারীর বাস৷ মোট পরিবার সংখ্যা ১১,২৫২ টি৷ ছয় বছর অনূর্ধ্ব শিশু সংখ্যা ৪,৪৯৪, যা মোট জনসংখ্যার ১০.১৯ শতাংশ৷ নন্দীবরম গুড়ুবাঞ্চেরির মোট সাক্ষরতার হার ৯১.১৩ শতাংশ, যেখানে পুরুষ সাক্ষরতার হার ৯৪.৮৫ শতাংশ ও নারী সাক্ষরতার হার ৮৭.৩৭ শতাংশ৷
জাহান পান্না
জাহান পান্না বাংলাদেশের রাজশাহী জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
জাহান পান্না রাজশাহী জেলায় জন্মগ্রহণ করেন।
রাজনৈতিক জীবন
জাহান পান্না বিএনপির মহিলা কেন্দ্রীয় কমিটির সহসভাপতি ও রাজশাহী মহানগর শাখার সাবেক সভাপতি। তিনি অষ্টম জাতীয় সংসদের মহিলা আসন ১২ থেকে মনোনীত সংসদ সদস্য ছিলেন।
পাটলিপুত্র লোকসভা কেন্দ্র
পাটলিপুত্র লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর পাটনা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
পাটলিপুত্র লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাম কৃপাল যাদব।
ইন্দোনেশিয়া জাতীয় ক্রিকেট দল
ইন্দোনেশিয়া জাতীয় ক্রিকেট দল দল আন্তর্জাতিক ক্রিকেট খেলায় ইন্দোনেশিয়াকে প্রতিনিধিত্বকারী দল। ক্রিকেট ইন্দোনেশিয়া ইন্দোনেশিয়ার ক্রিকেট খেলার নিয়ন্ত্রক সংস্থা। পূর্বে এর নাম ছিল ইন্দোনেশিয়া ক্রিকেট ফাউন্ডেশন। ২০০১ সালে ক্রিকেট ইন্দোনেশিয়া আন্তর্জাতিক ক্রিকেট কাউন্সিল এর অনুমোদিত সদস্যপদ লাভ করে।
ইন্দোনেশিয়ায় ক্রিকেটের প্রচার এবং উন্নতির জন্য দায়িত্বপ্রাপ্ত কর্তৃপক্ষ হল ক্রিকেট ইন্দোনেশিয়া। ক্রিকেট ইন্দোনেশিয়া আইসিসি ইস্ট এশিয়া-প্যাসিফিক উন্নয়ন আঞ্চলের সদস্য। ২০০৬ সালে সংস্থাটি এশিয়ান ক্রিকেট কাউন্সিল-এ যোগদানের মনোভাবের কথা ঘোষণা করে। এর পাশাপাশি এসিসি ট্রফি এর দলের ড্র এর জন্য ইন্দোনেশিয়ার নাম অন্তর্ভুক্ত করা হয়েছিল। কিন্তু পরবর্তীতে এসিসিতে তাদের সদস্যপদের জন্য আবেদন গৃহীত না হওয়ায় তারা টুর্নামেন্টে অংশগ্রহণ করে নি।
২০০২ সালে আন্তর্জাতিক ক্রিকেটে ইন্দোনেশিয়ার অভিষেক হয়। তাদের অভিষেক হয়েছিল অস্ট্রেলিয়ার পার্থে অনুষ্ঠিত একটি টুর্নামেন্টে। ঐ টুর্নামেন্টে ইন্দোনেশিয়া ছাড়াও, জাপান ও দক্ষিণ কোরিয়া অংশ নিয়েছিল। ২০০৫ সালে ইন্দোনেশিয়া প্রথম আইসিসি আয়োজিত কোন প্রতিযোগিতায় অংশ নেয়। তা ছিল ভানুয়াতুতে অনুষ্ঠিত ২০০৫ ইএপি কাপ। টুর্নামেন্টে ইন্দোনেশিয়া ছয় দলের মধ্যে পঞ্চম স্থান লাভ করে। সেই থেকে ইন্দোনেশিয়া নিয়মিতভাবে ইএপি আঞ্চলিক টুর্নামেন্টগুলোতে অংশ নেয়। সাম্প্রতিক সময়ে অনুষ্ঠিত ২০১৪ ইএপি চ্যাম্পিয়নশিপ -এ ইন্দোনেশিয়া আট দলের মধ্যে সপ্তম স্থান লাভ করে। যেখানে তাদের নিচে শুধুমাত্র কুক দ্বীপপুঞ্জ ছিল
১৮ শতক - ২০ শতক
১৮৮০ এর দশকের শুরুতে ডাচ শ্রমিকদের মাধ্যমে ইন্দোনেশিয়ায় (তৎকালীন ডাচ উপনিবেশ ডাচ ইস্ট-ইন্ডিজ) ক্রিকেট পরিচিতি লাভ করে। ১৮৮৩ সালের ক্রাকাটোয়া উদগীরণ এর সময় বাটাভিয়ায় (বর্তমান জাকার্তা) একটি ক্রিকেট ম্যাচ বাধাপ্রাপ্ত হওয়ার খবর পাওয়া যায়। ১৮৯৩ সালে বাটাভিয়াস ক্রিকেট-ফুটবল ক্লাব গঠিত হয় যা মূলত ইন্দোনেশিয়ায় ক্রিকেট ও ফুটবলের পরিচিতি ও প্রসারে কাজ করে। এই শতকেই সিঙ্গাপুর ক্রিকেট ক্লাব এর ইন্দোনেশিয়া সফরের কথা উল্লেখ পাওয়া যায়। তবে ডাচ খেলোয়াড়েরা কলোনিতে ফিরে গেলে ইন্দোনেশিয়ায় ক্রিকেটের উত্থানের ধারায় ছেদ পড়ে। তবে সেইসময় ইন্দোনেশিয়ায় ডাচরাই শুধুমাত্র খেলোয়াড় ছিল না। সেখানে ব্রিটিশরাও ছিল এবং সেখানকার ব্রিটিশ সম্প্রদায় বাটাভিয়ায় অন্তত একটি ক্লাব প্রতিষ্ঠা করে। ১৯৬০ এর দশকে বর্তমান জাতীয় স্মৃতিস্তম্ভ প্রতিষ্ঠার আগ পর্যন্ত শহরটিতে একটি ক্রিকেট মাঠ ছিল।
২১ শতক
২০০০ সালে ইন্দোনেশিয়ান ক্রিকেট ফাউন্ডেশন গঠিত হয়। বর্তমানে এটির পরিবর্তিত নাম ক্রিকেট ইন্দোনেশিয়া। এটি গঠিত হওয়ার পর থেকে ইন্দোনেশিয়া ইস্ট এশিয়া-প্যাসিফিক অঞ্চলের কয়েকটি আঞ্চলিক টুর্নামেন্টে অংশ নেয়। যার মধ্যে উল্লেখযোগ্য হল, ২০০৪ সালে ইস্ট এশিয়া-প্যাসিফিক চ্যালেঞ্জ কাপ এবং ২০০৫ সালে ২০০৫ আইসিসি ইএপি ক্রিকেট কাপ।
২০১১ আইসিসি ইএপি ট্রফি দ্বিতীয় বিভাগ
ইন্দোনেশিয়া আইসিসি ইএপি ট্রফি দ্বিতীয় বিভাগ টুর্নামেন্টে অংশ নেয় যা সামোয়াতে ৪-৭ এপ্রিল ২০১১ তারিখে অনুষ্ঠিত হয়। এই টুর্নামেন্ট ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতার বাছাইপর্বের একটি অংশ ছিল। অংশগ্রহণকারী দলগুলো ছিল;
মালনীছড়া চা বাগান
মালনীছড়া চা বাগান  হল বাংলাদেশের সিলেট জেলায় অবস্থিত একটি চা বাগান। এটি উপমহাদেশের সবচেয়ে প্রাচীন চা বাগান। মালনীছড়া চা বাগান বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান। ১৮৫৪ সালে লর্ড হার্ডসন ১৫০০ একর জায়গার উপর এটি প্রতিষ্ঠা করেন। এই চা বাগানটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।
ইতিহাস
১৬৫০ সালে চীনে প্রথম চা উৎপাদন শুরু হয়। দেশটির বুদ্ধিজীবীদের প্রতিদিনকার জীবনের ৭টি কাজের একটি ছিল চা পান। তার প্রায় ২০০ বছর পরে ১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। সিলেটের মালনীছড়া চা বাগান থেকেই উপমহাদেশে চা চাষের গোড়াপত্তন। এরপর দেড় শতাব্দীর মালনীছড়া বহু ইংরেজ, পাকিস্তানি ও বাংলাদেশি ব্যবস্থাপকের হাত ঘুরে ১৯৮৮ সাল থেকে এখনও ব্যক্তিগত মালিকানায় রয়েছে। শ্রীমঙ্গলকে চায়ের দেশ বলা হলেও সিলেটের এই চা বাগান থেকেই চা চাষের গোড়াপত্তন। যা এখন ইতিহাস ও ঐতিহ্যের অংশ। সাবেক মার্কিন রাষ্ট্রদূত কে টমাস প্লেন থেকে নেমে বাগানের রাস্তা দিয়ে যাওয়ার পথে বলেছিলেন, পৃথিবী এতো সুন্দর যে মালনীছড়া বাগান না দেখলে তা বোঝা যাবে না। শুধু হ্যারি কে টমাস নয়, সিলেটের চা বাগানের সবুজ মায়ায় প্রতিদিন জড়ো হন হাজার হাজার দেশি বিদেশি পর্যটক।
বর্ণনা
সিলেট শহরের খুব কাছেই এই চা বাগানটি সবুজ ঘেরা অনিন্দ্যসুন্দর। প্রায় আড়াই হাজার একর ভূমিস্বত্ব সীমানায় উঁচু-নিচু টিলার পর টিলায় ভরা চা বাগানটি। রয়েছে এক হাজার দুইশ একর জমি, রাবার আবাদের জন্য সাতশ একর জমি এবং কারখানা, আবাসন, বৃক্ষ, বনজঙ্গল জুড়ে বাকি জমিটুকু। দু’টি পাতা একটি কুঁড়ির দেশে এসে যারা খুব অল্প সময়ে খুব সুন্দর কোনো সবুজের গালিচায় হারিয়ে যেতে চান তাদের জন্য অনন্য মালনীছড়া চা বাগান। দেশের মোট চায়ের ৯০ শতাংশই উৎপন্ন হয় সিলেটে। এজন্য সিলেটকে দুটি পাতা একটি কুঁড়ির দেশ ও বলা হয়। ওপরে বড় বড় ছায়া বৃক্ষ। নিচে আধো আলো আধো ছায়ার সবুজ চাদর। যেন শৈল্পিক কারুকাজ। সিলেটের চা-বাগানের এ প্রাকৃতিক দৃশ্য পর্যটকের মন ছুঁয়ে যায়। ১৫০০ একর জায়গার ওপর অবস্থিত উপমহাদেশের প্রথম চা বাগান মালনীছড়ায় পর্যটকদের কাছে আরেক বিস্ময়। সিলেটের চায়ের রঙ, স্বাদ এবং সুবাস অতুলনীয়। বর্তমানে বেসরকারি তত্ত্বাবধানে চা বাগান পরিচালিত হয়ে আসছে। চা বাগানের পাশাপাশি বর্তমানে এখানে কমলা ও রাবারের চাষ করা হয়। এই বাগানের পাশেই বিশ্বের অন্যতম সুন্দর স্টেডিয়াম, যেখানে ২০১৪ সালের বিশ্ব টি-২০ খেলা অনুষ্ঠিত হয়। মালনীছড়া চা বাগান ছাড়াও সিলেটে লাক্কাতুরা চা বাগান, আলী বাহার চা বাগান, খাদিম আহমদ টি স্টেট, লালাখান টি স্টেট, বরজান টি স্টেট উল্লেখযোগ্য। চা বাগানের বুক ভেদ করে চলে গেছে দৃষ্টিনন্দন সড়ক। আকাশপথে যারা সিলেটে আসেন তাদের প্রথমেই স্বাগত জানায় এই চা-বাগান। বাগানটির অদ্ভুত সুন্দরের মায়ায় পড়েছিলেন অনেক বিদেশি। গাড়ি থামিয়ে তারা দাঁড়িয়েছেন বাগানের পাশে।বাগানে হাঁটলেই চোখে পড়ছে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে।
আশেপাশের আকর্ষণ
পূর্বদিকে ঢুকে পড়লে দেখা যাবে হারং হুরং গুহা। মালনীছড়া প্রধান বাংলোর পাশের রাস্তা দিয়ে অন্তত তিন কিলোমিটার পূর্বদিকে গেলেই গুহার দেখা পাওয়া যায়। মালনীছড়া ছাড়াও এখানে রয়েছে লাক্কাতুরা চা বাগান, আলী বাহার টি এস্টেট এবং পশ্চিম দিকে ভেতরে তারাপুর চা বাগান। পূর্বদিকে কালাগুল চা বাগান, আরও পূর্বে চিকনাগুল চা বাগান।
বৈদ্যুতিক চুম্বক
বৈদ্যুতিক চুম্বক (Electromagnet) বলতে এমন এক ধরনের চুম্বককে বোঝায় যার চৌম্বকীয় ক্ষেত্রটি বৈদ্যুতিক প্রবাহের কারণে সৃষ্ট হয়। বিদ্যুৎপ্রবাহ বন্ধ হয়ে গেলে চৌম্বকীয় ক্ষেত্রটিও বিনষ্ট হয়ে যায়। সাধারণত অন্তরিত বিদ্যুৎ পরিবাহী তারকে কুণ্ডলী বা কয়েলের মতো পেঁচিয়ে বৈদ্যুতিক চুম্বক তৈরি করা হয়। কুণ্ডলীর মধ্য দিয়ে বিদ্যুৎ প্রবাহিত হলে কুণ্ডলীটির ভেতরের শূন্যস্থানে একটি চৌম্বকীয় ক্ষেত্রের সৃষ্টি হয়। অনেক সময় তারটিকে অয়শ্চৌম্বকীয় উপাদানে (ferromagnetic material) তৈরি (যেমন লোহা) একটি চৌম্বকীয় মোচার চারপাশে পেঁচানো হয়। এই চৌম্বকীয় মোচাটি চৌম্বক প্রবাহগুলির ঘনত্ব বৃদ্ধি করে এবং এর ফলে বৈদ্যুতিক চুম্বকটি আরও শক্তিশালী হয়। স্থায়ী চুম্বকের তুলনায় অস্থায়ী বৈদ্যুতক চুম্বক ব্যবহারের মূল সুবিধাটি হচ্ছে কুণ্ডলীর প্যাঁচের মধ্যে বৈদ্যুতিক প্রবাহের পরিমাণ কম-বেশি করে দ্রুত এর চৌম্বক ক্ষেত্রটি পরিবর্তন করা সম্ভব। তবে স্থায়ী চুম্বকে কোন শক্তির প্রয়োজন হয় না, কিন্তু বৈদ্যুতিক চুম্বকে সর্বদা বিদ্যুৎপ্রবাহ বজায় রাখতে হয়।
বৈদ্যুতিক চুম্বক বিভিন্ন বৈদ্যুতিক যন্ত্র বা যন্ত্রাংশে ব্যাপকভাবে ব্যবহার করা হয়। এদের মধ্যে আছে বৈদ্যুতিক মোটর, জেনারেটর, রিলে, লাউডস্পিকার, হার্ড ডিস্ক, এম আর আই যন্ত্র, বৈজ্ঞানিক সরঞ্জাম, ইত্যাদি। এছাড়া ভারী লোহানির্মিত বস্তু উত্তোলন ও সরানোর জন্য বৈদ্যুতিক চুম্বক ব্যবহার করা হয়।
স্যান্ডহিল সারস
স্যান্ডহিল সারস ( Antigone canadensis ) হলো উত্তর আমেরিকা এবং উত্তর-পূর্ব সাইবেরিয়ার বৃহৎ সারসের একটি প্রজাতি । এই পাখির নামটি আমেরিকার গ্রেট সমভূমিতে নেব্রাস্কার স্যান্ডহিলসের ধারে প্ল্যাট নদীর মতো আবাসস্থলগুলোকে নির্দেশ করে। স্যান্ডহিল সারসগুলো বিশেষত সেন্ট্রাল ফ্লোরিডা অঞ্চলের পানির নিকটবর্তী প্রাপ্ত মৃতদেহের প্রান্তে জড় হওয়ার জন্য পরিচিত। নেব্রাস্কার কেন্দ্রীয় প্ল্যাট নদী উপত্যকাটি নামমাত্র উপ-প্রজাতির জন্য সবচেয়ে গুরুত্বপূর্ণ স্টপওভার এলাকা, কম সংখ্যক স্যান্ডহিল সারস ( এ. সি. ক্যানাডেনসিস ), যেখানে এই পাখিদের মধ্যে প্রায় ৪৫০০০০ পর্যন্ত পাখি প্রতি বছর পরিযায়ী হয়।
শ্রেণীবিন্যাস
১৭৫০ সালে, ইংরেজ প্রকৃতিবিদ জর্জ এডওয়ার্ডস তার A Natural History of Uncommon Birds- এর তৃতীয় খণ্ডে স্যান্ডহিল সারসের একটি চিত্র এবং বর্ণনা অন্তর্ভুক্ত করেছিলেন। তিনি এর নাম দিয়েছিলেন "দ্যা ব্রাউন অ্যান্ড অ্যাশ কালারড ক্রেন"। যখন ১৭৫৮ সালে সুইডিশ প্রকৃতিবিদ কার্ল লিনিয়াস দশম সংস্করণের জন্য তার Systema Naturae আপডেট করেন, তখন তিনি স্যান্ডহিল সারসটিকে হেরন এবং সারস সহ আরডিয়া গণে স্থানান্তর করেন। দ্বিপদ নাম Ardea canadensis করার ক্ষেত্রে লিনিয়াস একটি সংক্ষিপ্ত বিবরণ অন্তর্ভুক্ত করেছেন করেছেন এবং এডওয়ার্ডসের কাজের উল্লেখ করেছেন।
স্যান্ডহিল সারসটি পূর্বে গ্রাস জিনাসে স্থাপন করা হয়েছিল, কিন্তু ২০১০ সালে প্রকাশিত একটি আণবিক ফাইলোজেনেটিক গবেষণায় দেখা গেছে যে গণটি, যেমনটি সংজ্ঞায়িত করা হয়েছিল, সেটি পলিফাইলেটিক ছিল। মনোফাইলেটিক জেনার তৈরির ফলস্বরূপ পুনর্বিন্যাসে, স্যান্ডহিল সারস সহ চারটি প্রজাতিকে পুনরুত্থিত জেনাস অ্যান্টিগোনে স্থাপন করা হয়েছিল যা মূলত ১৮৫৩ সালে জার্মান প্রকৃতিবিদ লুডভিগ রেইচেনবাখ দ্বারা নির্মিত হয়েছিল।
ফেলিসিটি হাফম্যান
হাফম্যান ট্রান্সআমেরিকা (২০০৫) চলচ্চিত্রে ট্রান্সজেন্ডার নারী চরিত্রে অভিনয় করে সমাদৃত হন এবং এই কাজের জন্য সেরা অভিনেত্রী বিভাগে গোল্ডেন গ্লোব, ইন্ডিপেন্ডেন্ট স্পিরিট পুরস্কার ও ন্যাশনাল বোর্ড অব রিভিউ পুরস্কার অর্জন করেন এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন। হাফম্যান অভিনীত অন্যান্য উল্লেখযোগ্য চলচ্চিত্রসমূহ হল রিভার্সাল অব ফরচুন (১৯৯০), দ্য স্প্যানিশ প্রিজনার (১৯৯৭), ম্যাগনোলিয়া (১৯৯৯), পাথ টু ওয়ার (২০০২), জর্জিয়া রুল (২০০৭), ফিবি ইন ওয়ান্ডারল্যান্ড (২০০৮), রাডারলেস (২০১৪), এবং কেক (২০১৪)। ২০১৫ থেকে ২০১৭ সালে তিনি এবিসির অমনিবাস অপরাধমূলক নাট্যধর্মী আমেরিকান ক্রাইম ধারাবাহিকে অভিনয় করে সমাদৃত হন এবং তিনটি প্রাইমটাইম এমি, দুটি গোল্ডেন গ্লোব ও একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।
স্যান্ডহিল সারস
শ্রেণীবিন্যাস
আধুনিক ল্যাটিন শব্দ নির্দিষ্ট এপিথেট ক্যানাডেনসিস এর অর্থ "কানাডা থেকে"।
ফেলিসিটি হাফম্যান
হাফম্যান ১৯৯৭ সালে অভিনেতা উইলিয়াম এইচ. ম্যাসির সাথে বিবাহবন্ধনে আবদ্ধ হন।
স্যান্ডহিল সারস
শ্রেণীবিন্যাস
পাঁচটি উপ-প্রজাতি স্বীকৃত:
জনপ্রিয় সংস্কৃতিতে
২০২৩ সালে, জোয়েল সার্টোরের <i id="mwAeo">ফটো আর্কের</i> একটি ফটোগ্রাফের উপর ভিত্তি করে বিপন্ন প্রজাতির সেটের অংশ হিসাবে স্যান্ডহিল সারসটি ইউনাইটেড স্টেটস পোস্টাল সার্ভিস ফরএভার স্ট্যাম্পে প্রদর্শিত হবে। ডাকটিকিটটি ওয়াল, সাউথ ডাকোটার ন্যাশনাল গ্রাসল্যান্ড ভিজিটর সেন্টারে একটি অনুষ্ঠানে উৎসর্গ করা হবে।
পদ্মাবতী অনন্তগোপালন
পদ্মাবতী অনন্তগোপালন (জন্ম ১২ই জুলাই, ১৯৩৪) কর্ণাটকী সঙ্গীতধারার ভারত একজন শাস্ত্রীয় সঙ্গীতজ্ঞ এবং বীণা বাদক। তিনি মৃদঙ্গ এবং নাগস্বরম যন্ত্র বাজানোতেও দক্ষ । বীণা বাজানোর ক্ষেত্রে তাঁর সাত দশকের বেশি অভিজ্ঞতা রয়েছে । তাঁর জন্ম একটি সঙ্গীত পরিবারে, সঙ্গীতজ্ঞ লালগুড়ি জয়রামন তাঁর আত্মীয়; এছাড়াও তাঁর পূর্বপুরুষেরা সন্ত ত্যাগরাজে র প্রত্যক্ষ শিষ্য।
তিনি তাঁর নিজস্ব অনন্য গায়কীশৈলীর জন্য পরিচিত। তিনি গুরু-শিষ্য (গুরুকুল) পরম্পরার সমর্থক। তিনি জয়ন্তী কুমারেশ (বীণা) এবং ঊষা রাজগোপালন (বেহালা) এর মতো অসংখ্য শিল্পীর গুরু। তিনি শ্রী সতগুরু সঙ্গীত বিদ্যালয়ের প্রতিষ্ঠাতা এবং এই প্রতিষ্ঠানের মাধ্যমে ২৫ বছরেরও বেশি সক্রিয় প্রশিক্ষণ প্রদানে যুক্ত রয়েছেন।
শৈশব ও ব্যক্তিগত জীবন
পদ্মাবতীর সঙ্গীতে হাতেখড়ি মাত্র পাঁচ বছর বয়সে তাঁর বাবা লালগুড়ি গোপাল আইয়ারের অধীনে । তিনি তাঁর কাছ থেকে বীণা বাজানোর সংক্ষিপ্তসারগুলি শিখেছিলেন। তাঁর প্রথম মঞ্চে অনুষ্ঠান পরিবেশন বারো বছর বয়সে । তাঁর পূর্বপুরুষরা হলেন কর্ণাটকী সঙ্গীতের অন্যতম সেরা সুরকার, সন্ত ত্যাগরাজের প্রত্যক্ষ শিষ্য।
কর্মজীবন
পদ্মাবতী "গায়কী" শৈলীতে বীণা পরিবেশন করেন অর্থাৎ তিনি কণ্ঠের উপস্থাপনার মতো করে বাদ্যযন্ত্রে সুরারোপণ করেন। বিদ্বান এস বালাচন্দ্র তাঁর উপর বিরাট প্রভাব ফেলেছিলেন এবং পদ্মাবতী তাঁকে তাঁর "মানসিক" গুরু (যার অর্থ শ্রদ্ধার সাথে একজনের মনের মধ্যে গুরু হিসেবে বরণ করা) হিসাবে বিবেচনা করেছিলেন। তিনি সমস্ত মহান বীণাশিল্পীদের পর্যবেক্ষণ করে শেষ পর্যন্ত তার নিজস্ব অনন্য শৈলী নিয়ে এসেছিলেন যেখানে প্রতিটি স্বরকে একটি রাগের মধ্যে উপযুক্ত গুরুত্ব দেওয়া হয়।
তিনি একজন প্রথম শ্রেণীর ('এ' গ্রেড) শিল্পী এবং সর্বভারতীয় রেডিও এবং জনপ্রিয় টেলিভিশন নেটওয়ার্কগুলিতে নিয়মিত অনুষ্ঠান পরিবেশন করেন। তিনি তাঁর ছাত্রদের সুবিধার্থে ললিতা সহস্রনাম, সৌন্দর্যলহরী, মূক পঞ্চসতীর মতো সংস্কৃত রচনা ও সুর তৈরি করেছেন ।
তিনি বিভিন্ন আন্তর্জাতিক অনুষ্ঠানে ভ্রমণ এবং বাদ্যপরিবেশন করেছেন। ১৯৯০ সাল থেকে তিনি যুক্তরাজ্য, মার্কিন যুক্তরাষ্ট্র, মালয়েশিয়া এবং সিঙ্গাপুর ভ্রমণ করেছেন। এর মধ্যে কয়েকটি ভ্রমণে তাঁর সাথে ছিলেন জয়ন্তী কুমারেশ।
তিনি বর্তমানে আরও মেধাবী বীণা শিল্পী তৈরিতে এবং সভায় (পারফরম্যান্স হলগুলি) অন্যান্য বাদ্যযন্ত্রগুলি যেভাবে কন্ঠসঙ্গীতের সাথে সঙ্গত করে, বীণা বাদনও যাতে সে একই গ্রহণযোগ্যতা পায় সেই দিকে মনোনিবেশ করছেন।
বই
তিনি সঙ্গীত শিক্ষার্থীদের জন্য সিঙ্গাপুর ইন্ডিয়ান ফাইন আর্টস সোসাইটির সহযোগিতায় 'ষড়জম' ও 'ঋষভম' নামে দুটি বই রচনা ও প্রকাশ করেছিলেন। এছাড়া, 'অভ্যাস মঞ্জরি' শিরোনামে কর্ণাটকী সঙ্গীতের নবীন শিক্ষার্থীদের জন্য একটি বইও তিনি লিখেছেন।
গুরুকুল
পদ্মাবতী একজন অত্যন্ত সম্মানিত শিক্ষক। তাঁর ছাত্ররা বিশ্বজুড়ে ছড়িয়ে আছেন এবং বীণাবাদক, বেহালাবাদক ও কন্ঠশিল্পী হিসেবে নিয়মিত কর্ণাটকী মার্গসঙ্গীতের প্রসারে নিয়োজিত রয়েছেন। তিনি অসংখ্য শিক্ষার্থীর কাছে শিক্ষক ছিলেন যারা অনেকেই গুরুকুল পদ্ধতিতে আবাসিক প্রশিক্ষণের মাধ্যমে উপকৃত হয়েছেন। তাঁর দীর্ঘ বাইশ বছরের শিষ্যা এবং ভাইঝি জয়ন্তী কুমারেশ একজন সুপরিচিত বীণাবাদক। । বেহালাবাদক উষা গোপালন এবং নবীন শাস্ত্রীয় সঙ্গীতশিল্পী মালবিকা সুন্দর তাঁর দীর্ঘদিনের শিষ্যা।
নকশা ও রক্ষণাবেক্ষণ
পদ্মাবতীর কাছে ৩০টিরও বেশি বীণা রয়েছে। তিনি যন্ত্রগুলি নির্মাণের প্রযুক্তিগত সূক্ষ্মতার সাথে খুবই পরিচিত এবং সেগুলি নিজেই দেখাশোনা করেন।
থিসারা পেরেরা
নারানগোদা লিয়ানারাচ্চিলাগে থিসারা চিরান্থা পেরেরা (තිසර පෙරේරා; জন্ম: ৩ এপ্রিল, ১৯৮৯) কলম্বোয় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। তিনি শ্রীলঙ্কা জাতীয় ক্রিকেট দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিক পর্যায়ে ক্রিকেট খেলছেন। এছাড়াও, ওয়েয়াম্বা উল্ভস এবং কোল্টস ক্রিকেট ক্লাবের পক্ষ হয়ে প্রথম-শ্রেণীর ক্রিকেটে অংশ নিয়ে থাকেন। একজন অল-রাউন্ডার হিসেবে বামহাতে আগ্রাসী ব্যাটিং ও ডানহাতে মিডিয়াম ফাস্ট বোলিংয়ের জন্য পরিচিত হয়ে আছেন। অস্ট্রেলিয়ায় তিনি পাণ্ডা ডাকনামে ভূষিত হন। বিগ ব্যাশ লীগে ব্রিসবেন হিটে সতীর্থ জর্জ বেইলি তাকে এ নামকরণ করেছিলেন। কিন্তু, তিনি 'টিপি' নামেই নিজেকে পরিচিতি ঘটাতে স্বাচ্ছন্দ্যবোধ করেন।
২০১৪ সালের আইসিসি বিশ্ব টুয়েন্টি২০ প্রতিযোগিতায় শিরোপা বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি। ১২ ফেব্রুয়ারি, ২০১৬ তারিখে ভারত সফরে অনুষ্ঠিত টুয়েন্টি২০ প্রতিযোগিতায় স্বাগতিক ভারতের বিপক্ষে হ্যাট্রিক করেন যা টি২০ আন্তর্জাতিকের ইতিহাসে চতুর্থ।
প্রারম্ভিক জীবন
কলম্বোর মর্যাদাসম্পন্ন সেন্ট জোসেফ’স কলেজে পড়াশোনা করেন থিসারা পেরেরা। এ কলেজ থেকেই চামিন্দা ভাস, অ্যাঞ্জেলো ম্যাথিউস, দিমুথ করুণারত্নেের ন্যায় শ্রীলঙ্কান ক্রিকেটাররা জাতীয় দলে প্রতিনিধিত্ব করেছেন। বয়সভিত্তিক যুবদের বিভিন্ন স্তরের ক্রিকেটে শ্রীলঙ্কার হয়ে খেলেছেন তিনি। তন্মধ্যে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপেও তিনি খেলেন। নভেম্বর, ২০০৯ সালে কোল্টস ক্রিকেট ক্লাবের হয়ে প্রথম-শ্রেণীর ক্রিকেটে অভিষেক ঘটে পেরেরা’র।
খেলোয়াড়ী জীবন
২০০৯ সালে পেরেরা’র আন্তর্জাতিক ক্রিকেটে শ্রীলঙ্কার পক্ষে অভিষেক ঘটে। কলকাতায় অনুষ্ঠিত একদিনের আন্তর্জাতিকে ভারত ক্রিকেট দলের বিপক্ষে খেলার জন্য শেষদিকে তার দলে ডাক পড়ে। এর পরের মাসে ২০১০ সালের ইন্ডিয়ান প্রিমিয়ার লীগে খেলার জন্য চেন্নাই সুপার কিংস তাকে ৫০,০০০ মার্কিন ডলারের বিনিময়ে দলে অন্তর্ভুক্ত করে। মে, ২০১০ সালে ওয়েস্ট ইন্ডিজের বিপক্ষে ২০১০ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতায় টুয়েন্টি২০ ক্রিকেটে অভিষেক ঘটে তার। আগস্ট, ২০১০ সালে তিনি আন্তর্জাতিক ক্রিকেটে তার প্রথম পাঁচ-উইকেট প্রাপ্তি ঘটে। এরফলে ভারতের বিপক্ষে দলের জয়ের পাশাপাশি ম্যাচের সেরা খেলোয়াড় হিসেবে মনোনীত হন। অক্টোবর, ২০১০ সালে শ্রীলঙ্কা দলের সদস্যরূপে অস্ট্রেলিয়া সফর করেন। টুয়েন্টি২০ আন্তর্জাতিকে অস্ট্রেলিয়ার নিজ মাঠে পরাজয় ঘটে মূলতঃ তার শেষ তিন বলে ১৬ রান সংগ্রহের ফলে। একই সফরে তিনি পাঁচ উইকেট লাভ করেছিলেন।
বিশ্বকাপ ক্রিকেট
বাংলাদেশ, ভারত ও শ্রীলঙ্কায় যৌথভাবে অনুষ্ঠিত ২০১১ সালের ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। প্রতিযোগিতার চূড়ান্ত খেলায় ভারতের বিপক্ষে নেমে দশ বলে অপরাজিত ২২ রান ও বোলিংয়ে নেমে কেবলমাত্র গৌতম গম্ভীরের উইকেট লাভ করেন। খেলায় শ্রীলঙ্কা দল পরাজিত হওয়ায় রানার্স-আপ নিয়েই সন্তুষ্ট থাকতে হয়।
অর্জনসমূহ
১২ ফেব্রুয়ারি, ২০১৬ তারিখে স্বাগতিক ভারতের বিপক্ষে অনুষ্ঠিত টুয়েন্টি২০ আন্তর্জাতিকে হ্যাট্রিক করার বিরল কৃতিত্ব অর্জন করেন। ব্রেট লি, টিম সাউদি ও জ্যাকব ওরামের পর টুয়েন্টি২০ আন্তর্জাতিকের ইতিহাসে চতুর্থ বোলার হিসেবে ও প্রথম শ্রীলঙ্কান হিসেবে এ সফলতা পান। কিন্তু ব্যাটিংয়ে শূন্য রানে আউট হন ও ৬৯ রানে পরাজিত হয় তার দল। এছাড়াও, ব্রেট লি'র পর দ্বিতীয় খেলোয়াড় হিসেবে একদিনের আন্তর্জাতিক ও টুয়েন্টি২০ আন্তর্জাতিকে হ্যাট্রিক করার গৌরবগাঁথা রচনা করেন তিনি।
নরবলি
নরবলি হলো দেবতাকে সন্তুষ্ট করার উদ্দেশ্যে বা ঐশ্বরিক অনুগ্রহ প্রাপ্তির আশায় কিংবা ক্রুদ্ধ দেবতাকে শান্ত করার লক্ষ্যে মানুষ হত্যা। এটি একটি প্রাচীন ধর্মীয় সংস্কার যা বিভিন্ন সভ্যতায় অঙ্গীভূত ছিল কিন্তু আধুনিক সভ্যতায় অবসিত হয়েছে। পৃথিবীর প্রধান ধর্মসমূহে নরহত্যা তথা নরবলির বিধান নেই, বরং নরহত্যা নিষিদ্ধ। নরহত্যার সঙ্গে নরবলি'র পার্থক্য হলো নরবলি সামাজিকভাবে অনুমোদিত মানুষ হত্যা যার উদ্দেশ্য দেবতাদের সন্তুষ্টি অর্জন। পাঁচ হাজার বছর আগে আদি ইয়োরোপের কৃষিভিত্তিক সমাজে নরবলির ব্যাপক প্রচলন ছিল। অপরাধের কারণে বিচারাদেশ অনুযায়ী হত্যা বা দেবতার সন্তুষ্টি অর্জ্জনের জন্য আত্মহত্যা নরবলি হিসাবে গণ্য নয়।
নরবলি চল ছিল এমন কয়েকটি সভ্যতা হলো নিম্নরূপ : খ্রিষ্টপূর্ব ৩৫০০-১১০০ সাল ব্যা্পী ক্যানানাইটিস, খ্রিষ্টপূর্ব ৮০০-১০০ সাল ব্যাপী এত্রুস্ক্যানস্‌, খ্রিষ্টপূর্ব ৮০০-১ সাল ব্যাপী কেল্টস্‌ এবং ৫০০ থেকে ১৫০০ খ্রিষ্টাব্দ অবধি বিস্তৃত আযটেক সভ্যতা।  কখনো কখনো গণ  নরবলিও সংঘটিত হতো, যেমন ফেরাউনদের রাজত্ব কালে। নরবলিতে নির্গত রক্তকে গুরুত্বপূর্ণ মনে করা হতো; নরবলির রক্ত দিয়ে উপাসনা স্থান পরিষ্কার করণের রীতিও প্রচলিত ছিল।। মায়া সভ্যতায় শিরশ্ছেদের সঙ্গে সঙ্গে উৎসর্গীকৃত ব্যক্তির হৃৎপিণ্ড বের করে ফেলার রীতি ছিল।
জাতীয় প্রতিরক্ষা একাডেমি (ভারত)
জাতীয় প্রতিরক্ষা অ্যাকাডেমি ( এনডিএ ) হল ভারতীয় সশস্ত্র বাহিনীর যৌথ প্রতিরক্ষা পরিষেবা প্রশিক্ষণ কেন্দ্র এবং একটি প্রাক কমিশন প্রশিক্ষণ, যেখানে তিনটি পরিষেবার ক্যাডেটরা যেমন ভারতীয় সেনাবাহিনী, ভারতীয় নৌবাহিনী এবং ভারতীয় বিমান বাহিনী তাদের নিজ নিজ পরিষেবা একাডেমিতে যাওয়ার আগে একসঙ্গে ট্রেনিং করে। এনডিএ মহারাষ্ট্রের পুনে খড়গওয়াসলায় অবস্থিত। এটি বিশ্বের প্রথম ত্রয়ী -সেবা একাডেমি।
এনডিএ এর প্রাক্তন ছাত্রদের মধ্যে ৩ জন পরম বীর চক্র প্রাপক এবং ১২ জন অশোক চক্র প্রাপক অন্তর্ভুক্ত। এনডিএ আজ পর্যন্ত ২৭ জন চীফ অফ স্টাফ তৈরি করেছে। সেনাবাহিনী, নৌবাহিনী এবং বিমানবাহিনীর বর্তমান চিফ অফ স্টাফ সকলেই একই কোর্সের এনডিএর প্রাক্তন ছাত্র। ১৩৭ তম কোর্সটি ৩০ নভেম্বর ২০১৯ তারিখে স্নাতক হয়, যার মধ্যে ১৮৮ জন সেনা ক্যাডেট, ৩৮ জন নৌ ক্যাডেট, ৩৭ জন বিমান বাহিনী ক্যাডেট এবং ২০ জন বন্ধুত্বপূর্ণ বিদেশী ক্যাডেট রয়েছে। ভারতের সুপ্রিম কোর্ট ২০২১ সালের আগস্টে একটি আদেশ দিয়েছিল যা মহিলা প্রার্থীদের সমস্ত আসন্ন এনডিএ প্রবেশিকা পরীক্ষায় অংশগ্রহণ করার অনুমতি দেয়।
ইতিহাস
সংযোগ=//upload.wikimedia.org/wikipedia/commons/thumb/a/a1/National_Defence_Academy_1999_stamp.jpg/220px-National_Defence_Academy_1999_stamp.jpg|বাম|থাম্ব| ন্যাশনাল ডিফেন্স একাডেমির ৫০ তম বার্ষিকীতে নিবেদিত একটি ১৯৯৯ স্ট্যাম্প, যার সুদান ব্লক বৈশিষ্ট্যযুক্ত দ্বিতীয় বিশ্বযুদ্ধের শেষের দিকে, ফিল্ড মার্শাল ক্লদ অচিনলেক, তৎকালীন ভারতীয় সেনাবাহিনীর সর্বাধিনায়ক, যুদ্ধের সময় সেনাবাহিনীর অভিজ্ঞতার উপর ভিত্তি করে, সারা বিশ্বে একটি কমিটির নেতৃত্ব দেন এবং ভারত সরকারের কাছে একটি প্রতিবেদন জমা দেন। ১৯৪৬ সালের ডিসেম্বরে। কমিটি ওয়েস্ট পয়েন্টে ইউনাইটেড স্টেটস মিলিটারি একাডেমীর আদলে প্রশিক্ষণ সহ একটি জয়েন্ট সার্ভিসেস মিলিটারি একাডেমি প্রতিষ্ঠার সুপারিশ করেছিল।
১৯৪৭ সালের আগস্টে ভারতের স্বাধীনতার পর, চিফস অফ স্টাফ কমিটি অবিলম্বে অচিনলেক রিপোর্টের সুপারিশ বাস্তবায়ন করে। কমিটি ১৯৪৭ সালের শেষের দিকে একটি স্থায়ী প্রতিরক্ষা একাডেমি চালু করার জন্য একটি কর্ম পরিকল্পনা শুরু করে এবং একটি উপযুক্ত স্থানের জন্য অনুসন্ধান শুরু করে। এটি একটি অন্তর্বর্তীকালীন প্রশিক্ষণ একাডেমি স্থাপনের সিদ্ধান্ত নেয়, যা জয়েন্ট সার্ভিসেস উইং (জেএসডাব্লু) নামে পরিচিত, যেটি দেরাদুনের আর্মড ফোর্সেস একাডেমি (বর্তমানে ইন্ডিয়ান মিলিটারি একাডেমি নামে পরিচিত) ১ জানুয়ারী ১৯৪৯-এ কমিশন করা হয়েছিল। প্রাথমিকভাবে, JSW-তে দুই বছরের প্রশিক্ষণের পর, সেনা ক্যাডেটরা আরও দুই বছরের প্রি-কমিশন প্রশিক্ষণের জন্য আর্মড ফোর্সেস একাডেমির মিলিটারি শাখায় যায়, যেখানে নৌ ও বিমান বাহিনীর ক্যাডেটদের পাঠানো হয়। আরও প্রশিক্ষণের জন্য যুক্তরাজ্যের ব্রিটানিয়া রয়্যাল নেভাল কলেজ ডার্টমাউথ এবং রয়্যাল এয়ার ফোর্স কলেজ ক্র্যানওয়েল ।
একাডেমীর প্রার্থনা
সংযোগ=//upload.wikimedia.org/wikipedia/commons/thumb/b/bf/NDA_Prayer.png/325px-NDA_Prayer.png|থাম্ব|325x325পিক্সেল| এনডিএ প্রার্থনা এনডিএ প্রার্থনা ধর্ম অজ্ঞেয়বাদী । কোনো নির্দিষ্ট ধর্মের ঈশ্বরের কাছে প্রার্থনা না করে, দেশের প্রতি দায়িত্ব পালন এবং নৈতিকভাবে সরল থাকার জন্য আশীর্বাদ প্রার্থনার মডেল করা হয়েছে। প্রার্থনা দেশ ও পুরুষদের সেবার সুযোগ দেওয়ার জন্য আশীর্বাদ কামনা করে যে ক্যাডেটরা নেতৃত্বে যাবেন এবং সর্বোপরি 'নিজের আগে সেবা' স্থাপন করবেন।
পাঠ্যক্রম
=== শিক্ষাবিদ === NDA শুধুমাত্র একটি পূর্ণ-সময়, আবাসিক স্নাতক প্রোগ্রাম অফার করে। ক্যাডেটদের 3 বছর অধ্যয়নের পর নৌ ক্যাডেটদের জন্য স্নাতক ডিগ্রী ( কলা ব্যাচেলর বা বিজ্ঞানের ব্যাচেলর ) এবং ব্যাচেলর অফ টেকনোলজি ডিগ্রি প্রদান করা হয়। নেভাল ক্যাডেটরা ইন্ডিয়ান নেভাল অ্যাকাডেমি থেকে বি.টেকের চতুর্থ বছর শেষ করে, আর এয়ার ফোর্স ক্যাডেটরা ইন্ডিয়ান এয়ার ফোর্স অ্যাকাডেমি থেকে বি.টেকের চতুর্থ বছর শেষ করে। আরও, ক্যাডেটদের অধ্যয়নের দুটি ধারার একটি পছন্দ রয়েছে। বিজ্ঞান স্ট্রীম পদার্থবিদ্যা, রসায়ন, গণিত এবং কম্পিউটার বিজ্ঞানের অধ্যয়ন অফার করে। মানবিক (লিবারেল আর্টস) স্ট্রীম ইতিহাস, অর্থনীতি, রাষ্ট্রবিজ্ঞান, ভূগোল এবং ভাষাগুলিতে অধ্যয়ন অফার করে।
উভয় ধারায়, একাডেমিক অধ্যয়ন তিনটি বিভাগে বিভক্ত।
ক্যাডেটরা প্রথম চারটি সেমিস্টার বাধ্যতামূলক কোর্স এবং ফাউন্ডেশন কোর্সে ব্যয় করে। তারা পঞ্চম এবং ষষ্ঠ সেমিস্টারের সময় ঐচ্ছিক কোর্স গ্রহণ করে। ঐচ্ছিক কোর্সের জন্য তারা অন্য সার্ভিস একাডেমিতে স্থানান্তর করতে পারে।
পাসিং আউট
সংযোগ=//upload.wikimedia.org/wikipedia/commons/thumb/0/0e/NDA_Passing_Out_Parade-6.jpg/220px-NDA_Passing_Out_Parade-6.jpg|থাম্ব| 29 মে 2021 তারিখে জাতীয় প্রতিরক্ষা একাডেমীতে পাসিং আউট প্যারেড। 29 মে 2021-এ, একাডেমির 140 তম কোর্সের পাসিং-আউট প্যারেড ক্যাডেটদের স্নাতকদের সাথে অনুষ্ঠিত হয়েছিল। অনুষ্ঠানে প্রধান অতিথি ছিলেন ভারতের নৌবাহিনীর প্রধান অ্যাডমিরাল করমবীর সিং ।
প্রাক্তন শিক্ষার্থী
একাডেমীর প্রাক্তন ছাত্ররা একাডেমী প্রতিষ্ঠিত হওয়ার পর থেকে ভারত যে সমস্ত বড় সংঘর্ষে অংশগ্রহণ করেছে তাতে নেতৃত্ব দিয়েছেন এবং লড়াই করেছেন। তাদের অসংখ্য বীরত্বের পুরষ্কার এবং ৩ টি পরম বীর চক্র, ৩১ টি মহা বীর চক্র, ১৬০ টি বীর চক্র, ১১ টি অশোক চক্র, ৪০ টি কীর্তি চক্র এবং ১৩৫ টি শৌর্য চক্র অর্জনের একটি উল্লেখযোগ্য রেকর্ড রয়েছে৷ ভারতীয় সশস্ত্র বাহিনীর ১১ জন সেনাপ্রধান, ১০ জন নৌবাহিনী প্রধান এবং ৪ জন বিমান বাহিনী প্রধান এনডিএ প্রাক্তন ছাত্র ছিলেন।
মিডিয়ায়
দ্য স্ট্যান্ডার্ড বিয়ারার্স, দীপ্তি ভাল্লা এবং কুণাল ভার্মা দ্বারা পরিচালিত এবং রচিত একটি ডকুমেন্টারি এনডিএ-এর ইতিহাস এবং অপারেশনগুলির একটি অভ্যন্তরীণ চেহারা প্রদান করে। আরেকটি ডকুমেন্টারি ফিল্ম, মাই ফ্ল্যাগ, মাই লাইফ, অম্বরনাথ সিনহা রচিত এবং নন্দন খুহ্যাদি এবং সঞ্জয় দাবকে পরিচালিত, এনডিএ ক্যাডেটদের জীবন সম্পর্কে বিশদ বিবরণ প্রদান করে এবং তরুণ প্রজন্মের মধ্যে সশস্ত্র বাহিনীতে কর্মজীবন সম্পর্কে সচেতনতা তৈরির উদ্দেশ্যে তৈরি করা হয়েছে।   এনডিএ চিত্রিত বইগুলির মধ্যে রয়েছে তনুশ্রী পোডারের কাল্পনিক " বুটস বেল্টস বেরেটস ", যা একটি ওয়েব সিরিজেও রূপান্তরিত হচ্ছে৷ আউটলুক রিপোর্ট করেছে যে জানুয়ারী 2008 এবং 2017 এর মধ্যে 1200 টিরও বেশি ক্যাডেট এনডিএ ছেড়েছে।
ঘানায় ইসলাম
ইসলাম ঘানায় আসা প্রথম ইব্রাহিমীয় একেশ্বরবাদী ধর্ম। বর্তমান ইসলাম দেশের দ্বিতীয় সর্বাধিক প্রচলিত ধর্ম। ঘানার আবাসন শুমারি ও পিউ রিসার্চ সেন্টারের তথ্য অনুসারে, ঘানায় ৬,৪৪২,২০৫ মুসলিম বাস করে, যা দেশের মোট জনসংখ্যার ১৯.৯%। তবে স্থানীয় মুসলিম সংস্থাগুলির দাবি মতে, ঘানায় বসবাসকারী মুসলমানরা মোট জনসংখ্যার প্রায় ৩০%।  দেশটির অধিকাংশ মুসলিম সুন্নি ইসলামের অনুসারী এবং সেখানে আহমদিয়া সম্প্রদায়েরও একদল সংখ্যালঘু  অনুসারী রয়েছে। ১৯৬০ এর দশকে ইউসুফ সোয়ালিহ আজুরার সংস্কারবাদী কার্যকলাপে ফলে মুসলিমরা হাম্বলি মতবাদের দিকে পরিবর্তিত হওয়ার আগ পর্যন্ত ঘানায় ইসলামি আইনশাস্ত্রের মালিকি মাজহাব বহুল প্রচলিত ছিল। ঘানায় একসময়ে ব্যাপক প্রভাবশালী সুফিবাদ বছরের পর বছর ধরে উল্লেখযোগ্যভাবে হ্রাস পেয়েছে। তবে তিজানিয়া ও কাদিরিয়া সুফি তরিকা এখনো ঐতিহ্যবাদী মুসলমানদের প্রতিনিধিত্ব করে।
ঘানায় মুসলিম ও খ্রিস্টান সমাজের মধ্যে চমৎকার সম্পর্ক রয়েছে। মুসলিম প্রতিনিধি পরিষদ কর্তৃত্ব মুসলমানদের প্রভাবিত করে এমন ধর্মীয়, সামাজিক ও অর্থনৈতিক বিষয়গুলি প্রায়শ আলোচনার মাধ্যমে সমাধান করা হয়। দেশটির জাতীয় হজ কাউন্সিল সামর্থবান মুসলিমদের মক্কায় হজযাত্রার ব্যবস্থা করার দায়িত্ব পালন করে। ঘানার জাতীয় প্রধান ইমাম হলেন ঘানার মুসলিমবিষয়ক সর্বোচ্চ কর্তৃপক্ষ।
কিছু মেট্রোপলিটন এলাকা ও শহরে বিশেষ করে উল্লেখযোগ্য মুসলিম জনসংখ্যার এলাকাগুলিতে প্রাথমিক, জুনিয়র সেকেন্ডারি, সিনিয়র সেকেন্ডারি শিক্ষা প্রদান করে, এমন অগণিত ইসলামি ও আরবি স্কুল রয়েছে।
ইতিহাস
ঘানায় পশ্চিম আফ্রিকার সাহেল অঞ্চলের ব্যবসায়ীরা ইসলামের প্রবর্তন করেন। তবে এর আগে ইসলামের মুবাল্লিগরা ঘানার বোনোমান রাজ্যের লোকদের সাথে মানুষের সাথে যোগাযোগ করেছিলেন এবং তাদের সামনে ইসলাম উপস্থাপন করেছিলেন। ঘানায় ইসলামের প্রচার মূলত মান্দে ও হাউসা ভাষী মুসলিম ব্যবসায়ীদের বাণিজ্যিক কার্যক্রমের মাধ্যমে ঘটে।
ইসলামের প্রসার
এভাবে ঘানায় ইসলাম বিভিন্ন পন্থায় ছড়িয়ে পড়ে। মান্ডেরা ঘানার উত্তর ও উত্তর-পশ্চিম করিডোর দিয়ে এসেছিল এবং বোর্নো ও হাউসা ব্যবসায়ীরা উত্তর-পূর্ব থেকে এসেছিল। বোনো ও বেঘো রাজ্যের পতনের পর ইসলাম সফলভাবে দক্ষিণ ঘানায় প্রবেশ করে। ১১ শতকে দাগোম্বা জাতির লোকেদের হাতে প্রতিষ্ঠিত ঘানার প্রাচীনতম ঐতিহ্যবাহী দাগবান রাজ্যের সময়ে ঘানায় ইসলামের ব্যাপক প্রচার ঘটে। এটি উত্থানের বর্তমান ঘানার উত্তর, উত্তর-পশ্চিম, পূর্ব ও উত্তর-পূর্ব অঞ্চল নিয়ে গঠিত হয়েছিল। এই রাজ্যটি ইসলামের ব্যাপক পৃষ্ঠপোষকতা করে। এরপর ১৯ শতাব্দীতে ঔপনিবেশিক ব্রিটিশ প্রশাসন তাদের সেনাবাহিনীতে প্রধানত শিক্ষিত মুসলিম লোকদের তালিকাভুক্ত করে। ১৮৯২ সালে দাগোম্বা, নামুম্বা ও গোঞ্জা উপজাতিদের যৌথ আক্রমনের পর ঘানার বনাঞ্চলে অভিবাসীদের ব্যাপক অভিবাসন ঘটে এবং উত্তরাঞ্চলের জনসংখ্যা হ্রাস করে দেয়। এর ফলে দক্ষিণাঞ্চলে জনসংখ্যা বৃদ্ধি পায়।
মুসলিম জনসংখ্যা
মুসলিম জনসংখ্যা উত্তর ঘানা ও সারা দেশে ছড়িয়ে ছিটিয়ে থাকা জঙ্গো সম্প্রদায়ের লোকেদের মাঝে কেন্দ্রীভূত। সরকারী পরিসংখ্যান পরিষেবার  আদমশুমারি দেশটিতে প্রায় ২০% মুসলমান হিসেবে  রিপোর্ট করে যদিও এই সংখ্যাটি দেশের স্বাধীন সংস্থাগুলি অস্বীকার করে। মুসলিম সংস্থাগুলি দাবি করে যে, ২০০২ সালে প্রকাশিত চূড়ান্ত পরিসংখ্যানে গুরুতর ত্রুটি রয়েছে। এতে দেশের নির্ভরযোগ্য তথ্য ব্যবহার করা হয়নি"।  সিআইএয়ের পরিসংখ্যান ঘানায় মুসলমান জনসংখ্যা ১৭.৬ বলে দাবি করে। অন্যান্য হিসাব মতে, ঘানার মুসলিম জনসংখ্যা মোট ২৫%।   ঘানার জাতীয় উন্নয়নের জন্য বরাদ্দ তহবিল বিভিন্ন গোষ্ঠীর জনসংখ্যার শতাংশের দ্বারা ব্যাপকভাবে প্রভাবিত হয়।
ভৌগোলিক বন্টন
২০১৭ সালের সরকারি আদমশুমারি অনুসারে, ঘানার মুসলমানরা মোট জনসংখ্যার প্রায় ২০ শতাংশ।
মুসলমানরা দেশটির উত্তরাঞ্চলে সংখ্যাগরিষ্ঠ, উচ্চ পূর্ব অঞ্চলের বৃহত্তম ধর্ম এবং উচ্চ পশ্চিম অঞ্চলে একটি বড় সংখ্যালঘু ধর্ম। ঘানার দক্ষিণাঞ্চলে মুসলমানদের সংখ্যা কিছুটা কম।
শেরিং তোবগে
শেরিং তবগে (Tshering Tobgay; জন্ম: ১৯ সেপ্টেম্বর, ১৯৬৫) হা জেলায় জন্মগ্রহণকারী ভুটানের বিশিষ্ট রাজনীতিবিদ। ৩০ জুলাই ২০১৩ তারিখ থেকে তিনি ভুটানের বর্তমান প্রধানমন্ত্রীর দায়িত্ব পালন করছেন। এছাড়াও তিনি পিপল’স ডেমোক্র্যাটিক পার্টির দলনেতার ভূমিকা পালন করছেন। তিনি এ দলের প্রতিষ্ঠাকালীন সদস্য ছিলেন। দলটি ভুটানের প্রথম নিবন্ধিত রাজনৈতিক দল হিসেবে পরিচিত।
কর্মজীবন
১৯৯০ সালে পিটসবার্গ বিশ্ববিদ্যালয়ের সোয়ানসন স্কুল অফ ইঞ্জিনিয়ারিং থেকে মেকানিক্যাল ইঞ্জিনিয়ারিংয়ে স্নাতক ডিগ্রী পাশ করেন। এরপর ২০০৪ সালে হার্ভার্ড বিশ্ববিদ্যালয় থেকে জনপ্রশাসনে স্নাতকোত্তর ডিগ্রী অর্জন করেন। রাজনীতিতে প্রবেশের পূর্বে তিনি সরকারী চাকুরে ছিলেন। ১৯৯১ সালে শিক্ষা বিভাগের অধীনে কারিগরী ও শিক্ষায় কর্মজীবন শুরু করেন। ১৯৯৮ সালে প্রতিষ্ঠিত জাতীয় কারিগরী প্রশিক্ষণ কর্তৃপক্ষের প্রধান ছিলেন তিনি। এছাড়াও, ২০০৩ থেকে ২০০৭ সাল পর্যন্ত শ্রম ও মানব সম্পদ মন্ত্রণালয়ের অধীনে জাতীয় কারিগরী প্রশিক্ষণ কর্তৃপক্ষের পরিচালক ছিলেন তিনি।
বারুইপুর
বারুইপুর ভারতের পশ্চিমবঙ্গ রাজ্যের দক্ষিণ ২৪ পরগণা জেলার একটি শহর ও পৌরসভা এলাকা।
ইতিহাস
বারুইপুরের গজন উতসাব বিখ্যাত। স্থানীয় কিংবদন্তি অনুসারে, একবার বরিশালের সাবর্ণ চৌধুরীর ল্যাথিয়াল এবং বারুইপুরের রায় চৌধুরীর ল্যাথিয়ালদের বিরুদ্ধে লঘু লড়াইয়ের সময় তাদের নিজ নিজ জমিদারদের সীমানার বিরোধ নিয়ে সংঘটিত হয়। সারেরান রায় চৌধুরীর ল্যাথিয়ালদের সরদার ছিলেন ভিরুগুরাম। বারুইপুরের ল্যাথিয়ালস তার মাথাটি তলোয়ার দিয়ে কাটাতে এবং লড়াই জিতে নেয়। যাইহোক, ভুরুঙ্গামের এতটাই সম্মান ছিল যে তার চুলের লক সংরক্ষণ করা হয়েছিল। ভ্রূণুরামকে প্রকাশ্যে এখনও প্রকাশ্যে সম্মানিত করা হয়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল 22.36544°N, 88.4325°W। সমুদ্র সমতল হতে এর গড় উচ্চতা হল ৯ মিটার (৩০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বারুইপুর শহরের জনসংখ্যা হল ৪৪,৯৬৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে বারুইপুর এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
১৯নং ওয়ার্ড, ঢাকা দক্ষিণ সিটি কর্পোরেশন
১৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৫৩ নং ওয়ার্ড ছিল। মেগাসিটি ঢাকার কাকরাইল ও মগবাজার এলাকায় ওয়ার্ড ১৭ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন ।
বিবরণ
ওয়ার্ড ১৯ ঢাকা শহরের মিন্টু রোড, কাকরাইল, সার্কিট হাউস রোড, সিদ্ধেশ্বরী রোড ও লেন, মগবাজার এলিফ্যান্ট রোড, মগবাজার ইস্পাহানী কলোনী, নিউ ইস্কাটন রোড, ইস্কাটন গার্ডেন রোড, আমিনাবাদ কলোনী ও ইষ্টার্ণ হাউজিং এ্যাপার্টমেন্ট, বেইলী স্কোয়ার ও বেইলী রোড, বাজে কাকরাইল, ডি,আই,টি কলোনী ও পশ্চিম মালিবাগ এলাকা নিয়ে গঠিত।
তাসমিন রানা
তাসমিন রানা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনে সংসদ সদস্য ছিলেন।
মানব যৌনতার রূপরেখা
থাম্ব|Male masterbation
এস্পারেন্জা স্পলডিং
এস্পারেন্জা স্পলডিং (Esperanza Spalding, জন্ম: অক্টোবর ১৮, ১৯৮৪) একজন আমেরিকান জ্যাজ বেসবাদক, সেল্লোবাদক এবং গায়ক।
তিনি চারটি গ্র্যামি পুরস্কার জিতেছেন, যার মধ্যে রয়েছে প্রথম জ্যাজ শিল্পী হিসেবে ৫৩ তম গ্র্যামি পুরস্কারে শ্রেষ্ঠ নতুন শিল্পীর জন্য গ্র্যামি পুরস্কার।
ঢাকা ক্যান্টনমেন্ট রেলওয়ে স্টেশন
ঢাকা ক্যন্টনমেন্ট রেলওয়ে স্টেশন বাংলাদেশের ঢাকা বিভাগের ঢাকা জেলায় অবস্থিত ঢাকা সেনানিবাস সংলগ্ন একটি রেলওয়ে স্টেশন।
পরিষেবা
ঢাকা ক্যান্টনমেন্ট রেলওয়ে স্টেশনে আন্তঃনগর ট্রেন গুলো যাত্রাবিরতি দেয় না। কয়েকটি মেইল ও কমিউটার ট্রেন এখানে যাত্রা বিরতি দেয়।
এই স্টেশন হতে ভারতের কলকাতা অভিমুখে মৈত্রী এক্সপ্রেস ও নিউ জলপাইগুড়ি অভিমুখে মিতালী এক্সপ্রেস ছেড়ে যায়।
মৈত্রী এক্সপ্রেস
কলকাতা-ঢাকা চলাচলকারী মৈত্রী এক্সপ্রেস ট্রেনটি কলকাতার উদ্দেশ্যে এই ঢাকা ক্যান্টনমেন্ট স্টেশন থেকে ছেড়ে যায়।
জাপান আবহবিদ্যা নিয়োগ
জাপান আবহবিদ্যা নিয়োগ (気象庁? কিশোও-চোও) হল জাপানের ভূমি, পরিকাঠামো, পরিবহন ও পর্যটন মন্ত্রকের একটি নিয়োগ। এই সংস্থাটির কাজ জাপানি জনসাধারণকে আবহবিজ্ঞান, জলবিজ্ঞান, ভূকম্পবিজ্ঞান ও আগ্নেয়গিরি সংক্রান্ত তথ্যাদির দৈনিক বৈজ্ঞানিক পর্যবেক্ষণ ও তা থেকে লব্ধ ফলাফল সম্পর্কে অবগত রাখা। টোকিওর চিয়্যোদা ওয়ার্ডে এর সদর দপ্তর অবস্থিত।
জাপান আবহবিদ্যা নিয়োগ জনসাধারণকে আবহাওয়ার পূর্বাভাস সম্পর্কে জানায়, সেইসঙ্গে উড়োজাহাজ ও জলযান চালকদেরকেও ওয়াকিবহাল রাখে। সংস্থাটির অন্যান্য দায়িত্বের মধ্যে পড়ে অগ্ন্যুৎপাতের পূর্বাভাস দেওয়া এবং দেশব্যাপী আগাম ভূমিকম্প সতর্কবার্তা ব্যবস্থার মারফত ভূমিকম্পের সম্ভাবনা শনাক্ত করা। এছাড়া জেএমএ হল বিশ্ব আবহাওয়া সংস্থার দ্বারা প্রত্যয়িত অন্যতম বিশেষ আঞ্চলিক আবহবিজ্ঞান কেন্দ্র। উত্তর-পশ্চিম প্রশান্ত মহাসাগরীয় অঞ্চলে বিভিন্ন ঘূর্ণিঝড় বা সাইক্লোনের নামকরণ ও আগাম সতর্কবার্তা জারি করার দায়িত্ব বর্তায় এই সংস্থার উপর। এই অঞ্চলের মধ্যে রয়েছে সেলিবিস সাগর, সুলু সাগর, দক্ষিণ চীন সাগর, পূর্ব চীন সাগর, পীত সাগর, জাপান সাগর ও ওখট্‌স্ক সাগর।
বাঘা জাদুঘর
বাঘা জাদুঘর হলো বাংলাদেশের রাজশাহী জেলার বাঘা উপজেলায় অবস্থিত একটি জাদুঘর। এটি ২০১২ সালের জুলাই মাসে প্রতিষ্ঠিত হয় এবং ২০১৫ সালের ৭ মে সর্বসাধারণের জন্য উন্মুক্ত করা হয়।
ইতিহাস
হাজার বছরের পুরাকীর্তি ও মুসলিম স্থাপত্যের নিদর্শন দিয়ে সাজানো বাঘা জাদুঘর। বাঘার ঐতিহাসিক বাঘা শাহী মসজিদ ও বিশাল দীঘিকে ঘিরে আগত দর্শনার্থীদের পর্যটন সুবিধাবৃদ্ধিসহ অতীতের হারানো ঐতিহ্য ফিরিয়ে আনতে বাঘার বিশাল দীঘির পশ্চিম পাড়ে ও হযরত শাহ আব্দুল হামিদ দানিশমন্দের মাজারের উত্তর দিকে বাংলাদেশ প্রত্নতত্ত্ব অধিদপ্তর ২০১১ সালের জুন মাসে ৬২ লাখ টাকা ব্যয়ে এই জাদুঘরের নির্মাণকাজ শুরু করে। এর নির্মাণকাজ শেষ হয় ২০১২ সালের জুলাই মাসে এবং জনসাধারণের জন্য উন্মুক্ত করা হয় ২০১৫ সালের ৭ই মে।
সময়সূচি
গ্রীষ্মকালে সকাল ১০টা থেকে সন্ধ্যা ৬টা পর্যন্ত খোলা থাকে। মাঝখানে দুপুর ১:০০টা থেকে ১:৩০ পর্যন্ত আধঘণ্টার জন্যে বন্ধ থাকে। আর শীতকালে সকাল ৯:০০টা থেকে বিকেল ৫:০০টা পর্যন্ত খোলা থাকে। শীতকালেও দুপুর ১:০০টা থেকে ১:৩০টা পর্যন্ত বন্ধ থাকে। তবে, শুক্রবারে জুম্মার নামাজের জন্যে সাড়ে বারোটা থেকে তিনটা পর্যন্ত জাদুঘর বন্ধ থাকে। রবিবার সাধারণ ছুটি এবং সোমবার বেলা ২:০০টা থেকে খোলা হয়। এছাড়াও সরকারি বিশেষ দিবসগুলোতে জাদুঘর খোলা থাকে।
প্রবেশমূল্য
জাদুঘরের মূল ফটকের পাশেই রয়েছে টিকেট কাউন্টার। জন প্রতি টিকিটের দাম পনেরো টাকা; তবে পাঁচ বছরের কম বয়সী শিশুদের জন্য টিকেটের প্রয়োজন নেই। মাধ্যমিক পর্যায়ের শিশু-কিশোরদের জন্য প্রবেশমূল্য নির্ধারিত করা হয়েছে ৫ টাকা। সার্কভুক্ত বিদেশি দর্শনার্থীর জন্যে প্রবেশমূল্য পঞ্চাশ টাকা এবং অন্যান্য বিদেশি দর্শকদের জন্য প্রবেশমূল্য দুইশত টাকা।
মাজাহির উলুম সাহারানপুর
মাজাহির উলুম সাহারানপুর (مظاہر علوم سہارنپور) ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা। এটি ভারতের বৃহত্তম দেওবন্দি মাদ্রাসাগুলোর মধ্যে অন্যতম। ছাত্রসংখ্যা ও ধর্মতাত্ত্বিক শিক্ষার আগ্রহের ক্ষেত্রে দারুল উলুম দেওবন্দের পরেই এর অবস্থান। দারুল উলুম দেওবন্দের অনুসরণে ১৮৬৬ সালের মে মাসে দেওবন্দ প্রতিষ্ঠার ৬ মাস পর সাদাত আলী সাহারানপুরীর হাতে এর ভিত্তিপ্রস্তর স্থাপিত হয়। মাজহার নানুতুবির নামে এই মাদ্রাসার নামকরণ করা হয়েছে। মাদ্রাসাটির প্রাথমিক উন্নয়নে আহমদ আলী সাহারানপুরির গুরুত্বপূর্ণ ভূমিকা ছিল। প্রতিষ্ঠালগ্ন থেকে পর্যায়ক্রমে রশিদ আহমদ গাঙ্গুহি, খলিল আহমদ সাহারানপুরী, আশরাফ আলী থানভী এই মাদ্রাসার পৃষ্ঠপোষকতা করেছেন। এই মাদ্রাসার সাথে সংযুক্ত পণ্ডিতরা হাদিস অধ্যয়নের ক্ষেত্রে উল্লেখযোগ্য অবদান রেখেছেন এবং বিংশ শতাব্দীর গোড়ার দিকে ভারতে উদ্ভূত একটি বিশ্বব্যাপী ধর্মীয় আন্দোলন, তাবলিগ জামাতের সাথে ঘনিষ্ঠ সম্পর্ক বজায় রেখেছেন।
ইতিহাস
দারুল উলূম দেওবন্দ প্রতিষ্ঠার ছয় মাস পরে মাওলানা আহমদ আলী সাহারানপুরী, মাওলানা মাজহার আলী নানোতাভী এবং মাওলানা সাদাদ আলী ফকিহ ৯ নভেম্বর ১৮৬৬ সালে মাজাহির উলূম প্রতিষ্ঠা করেছিলেন।
এটি প্রথমে মাওলানা রশিদ আহমদ গঙ্গোহী দ্বারা পৃষ্ঠপোষকতা লাভ করেছিল। মাওলানা খলিল আহমদ সাহারানপুরীর সময় এটি খ্যাতির সর্বোচ্চ শিখরে পৌছেছিল।
১৯৮৮ সালে মাদ্রাসায় আমেন-এ-আম (সাধারণ সম্পাদক) পদটি প্রতিষ্ঠিত হয় এবং মুহাম্মদ তালহা কান্ধলভী এর প্রথম সাধারণ সম্পাদক হন। তিনি ১৯৯৩ সাল পর্যন্ত এই পদে ছিলেন।
মুহাম্মদ জাকারিয়া কান্ধলভী এবং মুহাম্মদ ইউনূস জৌনপুরী মাজাহিরের হাদীসের অধ্যাপক ছিলেন।
১৯৯৫ সালে এখান থেকে আল মাজাহির প্রকাশিত হয়।
ঐশ্বর্যা মজমুদার
ঐশ্বর্যা মজমুদার (গুজরাতি:ઐશ્વર્યા મજમુદાર; জন্ম: ৫ অক্টোবর ১৯৯৩) ভারতের, গুজরাত রাজ্যের আহমেদাবাদ শহরের একজন কণ্ঠশিল্পী। তিনি ২০০৭-২০০৮ বাদ্যযন্ত্রের সত্যিকারের প্রদর্শনী স্টার ভয়েস অফ ইন্ডিয়া - ছোট উস্তাদ ১৫ বছর বয়সে বিজয়ী হওয়ার পর জনপ্রিয়তা অর্জন করেন। তার পারফরমেন্সের সুখ্যাতি ছিল ছিলেন বিচারকদের কাছে। এই প্রতিযোগিতায় আনোশা দত্ত গুপ্তের সঙ্গে প্রতিযোগিতা করে প্রতিযোগিতা জিতেছিলেন। তিনি হিমেশ রেশমিয়া'র "হিম্সের ওয়ারিয়র্স" দলের মিউজিক কা মহা মোকাবেলাতে অংশ নেন। তিনি গুজরাতি এবং হিন্দি চলচ্চিত্রের জন্য বেশ কয়েকটি গান গেয়েছেন। তিনি অন্তাকশারী - গ্রেট চ্যালেঞ্জয়ে অংশ নিয়েছিলেন।
প্রথম জীবন
ঐশ্বর্যা মাজমুদারের বাবা-মা উভয়ে গায়ক, এবং তিনি বছর বয়সে শ্রীমতী মনিকা শাহ থেকে হিন্দুস্তানি শাস্ত্রীয় সংগীতে তার কণ্ঠ্য প্রশিক্ষণ শুরু করেন। তিনি পুরুষত্তম উপাধ্যায় ও অনিকেত খন্দকারের কাছ থেকে কণ্ঠ্যের পাঠ নেন। তিনি সাত বছর বয়সে জী সারগেমপায় অংশ নেন। ছোট উস্তাদ প্রতিযোগিতায় প্রবেশ করার আগে, তিনি গুজরাতি সঙ্গীত শিল্পের প্রতি তার প্রতিভার স্বীকৃতি লাভ করেছিলেন। মাজমুদার ১১ বছর বয়সে নাগপুরের প্রথম একক সংগীত কনসার্টে অংশ নেন এবং সারা ভারত ও বিদেশে বেশ কয়েকটি সংগীত কনসার্টে গান করেন। তিনি ইন্ডিয়ান আইডল ৫-এর জন্য নির্বাচিত হন, কিন্তু বিচারকগণের দ্বারা তিনি নির্বাচিত হতে পারেননি।
ভারতের গভর্নর-জেনারেল
১৯৪৭ সালে ভারত ও পাকিস্তান নামে দুইটি দেশের জন্ম হলে ভাইসরয় উপাধীর বিপোলপ হয়। তবে গভর্নর জেনারেল পদটি ভারতে ১৯৫০ সাল পর্য়ন্ত ও পাকিস্তানে ১৯৫৬ সাল পর্য়ন্ত টিকে ছিল। যতদিন না পর্য়ন্ত উভয় রাষ্ট্র একটি প্রজাতন্ত্র হিসাবে আত্ম প্রকাশ না করে।
১৮৫৬ সাল পর্যন্ত ইস্ট ইন্ডিয়া কোম্পানির কোর্ট অব ডাইরেক্টর্স গভর্নর জেনারেলকে নিয়োগ করত। এরপর ব্রিটিশ সরকারের ভারত বিষয়ক সচিব এ পদের নিয়োগ দিতেন। ১৯৪৭ সালের পর ভারত সরকারের পরামর্শক্রমে এই পদের নিয়োগ প্রদান করা হতো।
ইতিহাস
ভারতীয় উপমহাদেশের অনেক অংশ ব্রিটিশ ইস্ট ইন্ডিয়া কোম্পানি (১৬০০ সালে প্রতিষ্ঠিত) দ্বারা পরিচালিত হয়েছিল, যা নামমাত্র মুঘল সম্রাটের এজেন্ট হিসাবে কাজ করেছিল। প্রারম্ভিক ব্রিটিশ প্রশাসকরা বেঙ্গল প্রেসিডেন্সির রাষ্ট্রপতি বা গভর্নর ছিলেন। ১৭৭৩ সালে, কোম্পানির দুর্নীতির দ্বারা অনুপ্রাণিত হয়ে, ব্রিটিশ সরকার ১৭৭৩-রেগুলেটিং আইন পাসের সাথে সাথে ভারতের শাসনের উপর আংশিক নিয়ন্ত্রণ গ্রহণ করে। বাংলার ফোর্ট উইলিয়ামের প্রেসিডেন্সির উপর শাসন করার জন্য একজন গভর্নর-জেনারেল এবং বাংলার সুপ্রিম কাউন্সিল নিযুক্ত করা হয়েছিল। এই আইনে প্রথম গভর্নর জেনারেল ও কাউন্সিলের নাম উল্লেখ করা হয়।
১৮৩৩ সালের চার্টার অ্যাক্ট গভর্নর-জেনারেল এবং ফোর্ট উইলিয়ামের কাউন্সিলকে গভর্নর-জেনারেল এবং কাউন্সিল অফ ইন্ডিয়ার সাথে প্রতিস্থাপন করে। গভর্নর-জেনারেল নির্বাচন করার ক্ষমতা কোর্ট অফ ডিরেক্টরস দ্বারা বজায় রাখা হয়েছিল, তবে পছন্দটি ইন্ডিয়া বোর্ডের মাধ্যমে সার্বভৌমের অনুমোদনের সাপেক্ষে হয়ে ওঠে।
১৮৫৭ সালের সিপাহি বিদ্রোহের পরে, ভারতে ব্রিটিশ ইস্ট ইন্ডিয়া কোম্পানির অঞ্চলগুলি সার্বভৌমত্বের সরাসরি নিয়ন্ত্রণে রাখা হয়েছিল। ভারত সরকার আইন ১৮৫৮ সার্বভৌমে গভর্নর জেনারেল নিয়োগের ক্ষমতা অর্পণ করে। গভর্নর-জেনারেল, পরিবর্তে, সার্বভৌমদের অনুমোদন সাপেক্ষে, ভারতের সমস্ত লেফটেন্যান্ট গভর্নর নিয়োগ করার ক্ষমতা ছিল।
১৯৪৭ সালে ভারত ও পাকিস্তান স্বাধীনতা অর্জন করে, কিন্তু রিপাবলিকান সংবিধান লেখা না হওয়া পর্যন্ত প্রতিটি জাতির উপর গভর্নর জেনারেল নিয়োগ অব্যাহত থাকে। বার্মার মাউন্টব্যাটেন স্বাধীনতার পর কিছু সময়ের জন্য ভারতের গভর্নর-জেনারেল ছিলেন, তবে এই দুই দেশের নেতৃত্বে ছিলেন স্থানীয় গভর্নর জেনারেল। ১৯৫০ সালে ভারত একটি ধর্মনিরপেক্ষ প্রজাতন্ত্রে পরিণত হয়; ১৯৫৬ সালে পাকিস্তান একটি ইসলামী দেশ হয়ে ওঠে।
পতাকা এবং চিহ্ন
প্রায় ১৮৮৫ সাল থেকে, ভারতের ভাইসরয়কে একটি ইউনিয়ন জ্যাক ওড়ানোর অনুমতি দেওয়া হয়েছিল, যার মধ্যে 'স্টার অফ ইন্ডিয়া' একটি ক্রাউন দ্বারা পরাভূত ছিল। এই পতাকাটি ভাইসরয়ের ব্যক্তিগত পতাকা ছিল না; এটি ভারতের গভর্নর, লেফটেন্যান্ট গভর্নর, চিফ কমিশনার এবং অন্যান্য ব্রিটিশ কর্মকর্তাদের দ্বারাও ব্যবহৃত হয়েছিল। সমুদ্রে থাকাকালীন, কেবল ভাইসরয় মূলমাস্ট থেকে পতাকাটি ওড়ান, অন্য কর্মকর্তারা এটি পূর্বমাস্ট থেকে উড়িয়ে নিয়ে যান।
ভিয়েতনামের মসজিদের তালিকা
এটি ভিয়েতনামের মসজিদগুলোর একটি তালিকা।
কালো বন পর্বতশ্রেণী
ব্ল্যাক ফরেস্ট পর্বতশ্রেণী (Black Forest Mountain Range) দক্ষিণ-পশ্চিম জার্মানির বাডেন-ওয়ার্টেমবার্গ রাজ্যের একটি বৃহৎবনভূমি পর্বতশ্রেণী। এটি পশ্চিম এবং দক্ষিণে রাইন উপত্যকা দ্বারা আবদ্ধ। এর সর্বোচ্চ শিখরটির নাম ফিল্ডবার্গ যা সমুদ্রপৃষ্ঠ থেকে ১,৯৯৩ মিটার (৪,৯৮৮ ফুট) উঁচু। অঞ্চলটি আকারে প্রায় ১৬০ কিলোমিটার (১০০ মাইল) দীর্ঘ এবং এর প্রস্থ দক্ষিণে ৫০ কিমি (৩০ মাইল) এবং উত্তরে ৩০ কিলোমিটারের চেয়ে বেশি। ঐতিহাসিকভাবে, অঞ্চলটি আকরিক সমৃদ্ধ হিসেবে পরিচিত ছিল, যার ফলে এর স্থানীয় অর্থনীতিতে খনির ব্যাপক ভূমিকা ছিল। সাম্প্রতিক বছরগুলিতে, পর্যটন, এ এলাকার প্রাথমিক শিল্পে পরিণত হয়েছে যার মাধ্যমে প্রায় ১,৪০,০০০ সংখ্যক চাকরীর ব্যবস্থা করা হয়েছে। এই অঞ্চলটিতে ১৭শ শতাব্দীর বেশ কয়েকটি ধ্বংসপ্রাপ্ত সামরিক দুর্গ বিদ্যমান।
ভূগোল
ব্ল্যাক ফরেস্ট দক্ষিণে জার্মানির হাই রাইন থেকে উত্তরে ক্রেইচগাউ পর্যন্ত প্রসারিত। পশ্চিমে এটি ঊর্ধ্ব রাইন সমভূমি দ্বারা আবদ্ধ (আপার রাইনের নিম্নভুমি বা পাদদেশের অংশও এর অন্তর্ভুক্ত)। এটির পূর্বে গাউ বনভূমি,বার মালভূমী এবং জার্মানির ক্লেটগৌর জেলার পার্বত্য অঞ্চলের পশ্চিমাংশ অবস্থিত। ব্ল্যাক ফরেস্ট দক্ষিণ জার্মানের স্কার্পল্যান্ডসের সবচেয়ে উঁচু অঞ্চল। এর বেশিরভাগ অংশ ঘন বনভূমি এবং এটি প্রাচীন হার্সিনিয়ান বনভূমির একটি ভাগ। এটি 'স্ফটিক বেসমেন্ট' এবং 'বান্টার স্যান্ডস্টোন' শিলাস্তরের উপরে অবস্থিত এবং এর প্রান্তসীমাটি প্রাকৃতিকভাবে মাশেলকল্ক নামক একপ্রকার চুনাপাথরের স্তূপ দিয়ে তৈরি হয়েছে। এখানকার মাটির উর্বরতা ভূ-অভ্যন্তরীণ শিলার উপর নির্ভরশীল। পর্বতশ্রেণীটি একটি উঁচু ফল্ট ব্লক তৈরি করে, যা মুলত আপার রাইন হতে উৎপন্ন হয়েছে, আবার পূর্ব দিক থেকে, এখানে ভারী বনভূমিসম্পন্ন মালভূমি দেখা যায়।
প্রাকৃতিক অঞ্চল
ভূতাত্ত্বিকভাবে, ব্ল্যাক ফরেস্টের প্রধান বিভাজনটি পূর্বপ্রান্তের বৃত্তাকার পাহাড় এবং প্রশস্ত মালভূমিসম্পন্ন ঢালগুলোর মাঝে অবস্থিত এবং এর পশ্চিমে গভীর ও খাড়া খাদ বিদ্যমান। এ অংশটি 'আপার রাইন গ্রাবেন' -এর অন্তর্ভুক্ত যাকে ব্ল্যাক ফরেস্ট ভ্যালি বা ট্য়ালশোয়ার্জওয়াল্ড বলা হয়। এরই পশ্চিম অংশে এলাকাটির সর্বোচ্চ পাহাড়গুলো দেখা যায় এবং একই সাথে এদের উচ্চতার সর্বাধিক (১০০০ মিটার পর্যন্ত) পার্থক্য পাওয়া যায়। এখানকার উপত্যকাগুলোর বেশিরভাগই সংকীর্ণ এবং গিরিখাতের মতো, খুব কম সংখ্যকই বেসিন-আকৃতির (প্রশস্ত ও বৃত্তাকার) হয়ে থাকে। পাহাড়ের শিখরগুলি বৃত্তাকার এবং এতে মালভূমির অবশিষ্টাংশ ও সূক্ষ্ম শৈলশিরার মতো ভূ-খন্ড রয়েছে। পূর্ব এবং পশ্চিমাংশের মাঝেও সুস্পষ্ট বিভাজন দেখা যায়। পূর্ব ব্ল্যাক ফরেস্টের বৃহৎ অঞ্চলগুলি 'বান্টার স্যান্ডস্টোন' শিলাস্তর দ্বারা গঠিত যা দক্ষিণ জার্মানির স্কার্পল্যান্ডসের সর্বনিম্ন স্তর এবং এরা অসংখ্য শঙ্কুযুক্ত (coniferous) বন দ্বারা আচ্ছাদিত। পশ্চিমের খোলা বেসমেন্টটি মূলত রূপান্তরিত শিলা এবং গ্রানাইট দ্বারা গঠিত,তবে এটি কাঠামোগতভাবে অসম হলেও, এতে বিভিন্ন ধরনের তৃণভূমিসম্পন্ন উপত্যকা রয়েছে এবং এখানে বসতি স্থাপন করাও সহজ।